----

----

I Tiesību akti, kuru publicēšana ir obligāta

----

KOMISIJAS REGULA (EK) Nr. 948/2006

(2006. gada 27. jūnijs),

ar kuru nosaka standarta ievešanas vērtības nolūkā noteikt ievešanas cenu atsevišķu veidu augļiem un dārzeņiem

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1994. gada 21. decembra Regulu (EK) Nr. 3223/94 par sīki izstrādātiem augļu un dārzeņu ievešanas režīma izpildes noteikumiem (1), un jo īpaši tās 4. panta 1. punktu,

tā kā:

IR PIEŅĒMUSI ŠO REGULU.

1. pants

Standarta ievešanas vērtības, kas paredzētas Regulas (EK) Nr. 3223/94 4. pantā, ir tādas, kā norādīts tabulā, kas pievienota pielikumā.

2. pants

Šī regula stājas spēkā 2006. gada 28. jūnijā.

Šī regula uzliek saistības kopumā un ir tieši piemērojama visās dalībvalstīs.

Briselē, 2006. gada 27. jūnijā

Komisijas vārdā —

lauksaimniecības un lauku attīstības ģenerāldirektors

J. L. DEMARTY

----

(1)OV L 337, 24.12.1994., 66. lpp. Regulā jaunākie grozījumi izdarīti ar Regulu (EK) Nr. 386/2005 (OV L 62, 9.3.2005., 3. lpp.).

----

PIELIKUMS

Komisijas 2006. gada 27. jūnija Regulai, ar kuru nosaka standarta ievešanas vērtības nolūkā noteikt ievešanas cenu atsevišķu veidu augļiem un dārzeņiem

----

(1)  Valstu nomenklatūra, kas paredzēta Komisijas Regulā (EK) Nr. 750/2005 (OV L 126, 19.5.2005., 12. lpp.). Kods “999” nozīmē “citas izcelsmes vietas”.

----

----

KOMISIJAS REGULA (EK) Nr. 949/2006

(2006. gada 27. jūnijs),

ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1), un jo īpaši tās 9. panta 1. punkta a) apakšpunktu,

tā kā:

IR PIEŅĒMUSI ŠO REGULU.

1. pants

Regulas (EEK) Nr. 2658/87 I pielikumā iekļautās kombinētās nomenklatūras 2. nodaļas 7. papildu piezīmi aizstāj ar šādu:

“Apakšpozīcijā 0210 11 līdz 0210 93 termini “gaļa un gaļas subprodukti, sālīti vai sālījumā” nozīmē gaļu un gaļas subproduktus, kas dziļi un vienmērīgi piesātināti ar sāli un kuru kopējais sāls saturs ir 1,2 % no svara vai vairāk, ar noteikumu, ka minētā sālīšana nodrošina ilgstošu produkta saglabāšanu. Apakšpozīcijā 0210 99 termini “sālīta gaļa un sālīti gaļas subprodukti vai gaļa un subprodukti sālījumā” nozīmē gaļu un gaļas subproduktus, kas dziļi vai vienmērīgi piesātināti ar sāli un kuru kopējais sāls saturs ir 1,2 % no svara vai vairāk.”

2. pants

Regulu (EK) Nr. 1223/2002 atceļ no dienas, kad stājas spēkā šī regula.

3. pants

Šī regula stājas spēkā 2006. gada 27. jūnijā. Tai nav atpakaļejošs spēks, un tā neparedz interpretāciju ar atpakaļejošu spēku.

Šī regula uzliek saistības kopumā un ir tieši piemērojama visās dalībvalstīs.

Briselē, 2006. gada 27. jūnijā

Komisijas vārdā —

Komisijas loceklis

László KOVÁCS

----

(1)OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 838/2006 (OV L 154, 8.6.2006., 1. lpp.).

(2)OV L 68, 11.3.1994., 15. lpp.

(3)OV L 275, 25.10.2003., 5. lpp.

(4)OV L 179, 9.7.2002., 8. lpp.

----

----

PADOMES DIREKTĪVA 2006/58/EK

(2006. gada 27. jūnijs),

ar ko Direktīvu 2002/38/EK groza attiecībā uz periodu pievienotās vērtības nodokļa piemērošanai radio un televīzijas apraides pakalpojumiem un dažiem elektroniski sniegtiem pakalpojumiem

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu,

ņemot vērā Padomes Direktīvu 2002/38/EK (2002. gada 7. maijs), ar kuru groza un īslaicīgi groza Direktīvu 77/388/EEK attiecībā uz pievienotās vērtības nodokļa piemērošanu radio un televīzijas apraides pakalpojumiem un dažiem elektroniski sniegtiem pakalpojumiem (1), un jo īpaši tās 5. pantu,

ņemot vērā Komisijas priekšlikumu,

tā kā:

IR PIEŅĒMUSI ŠO DIREKTĪVU.

1. pants

Direktīvas 2002/38/EK 4. pantu aizstāj ar šādu pantu:

“4. pants

Direktīvas 1. pantu piemēro līdz 2006. gada 31. decembrim.”

2. pants

1.   Dalībvalstīs stājas spēkā normatīvie un administratīvie akti, kas vajadzīgi, lai no 2006. gada 1. jūlija izpildītu šīs direktīvas prasības. Dalībvalstis tūlīt Komisijai dara zināmu šo noteikumu tekstu.

Kad dalībvalstis pieņem šos noteikumus, tajos iekļauj atsauci uz šo direktīvu, vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarīt šādas atsauces.

2.   Dalībvalstis dara Komisijai zināmus to tiesību aktu galvenos noteikumus, ko tās pieņēmušas jomā, uz kuru attiecas šī direktīva.

3. pants

Šī direktīva stājas spēkā dienā, kad to publicē Eiropas Savienības Oficiālajā Vēstnesī.

4. pants

Šī direktīva ir adresēta dalībvalstīm.

Luksemburgā, 2006. gada 27. jūnijā

Padomes vārdā —

priekšsēdētājs

J. PRÖLL

----

(1)OV L 128, 15.5.2002., 41. lpp.

----

II Tiesību akti, kuru publicēšana nav obligāta

Komisija

----

KOMISIJAS LĒMUMS

(2006. gada 27. jūnijs),

ar ko groza Lēmumu 2006/148/EK par profilaktisko vakcināciju pret ļoti patogēno H5N1 apakštipa putnu gripu un ar to saistītiem pārvietošanas noteikumiem Francijā

(izziņots ar dokumenta numuru K(2006) 2875)

(Autentisks ir tikai teksts franču valodā)

(2006/438/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (1), un jo īpaši tās 57. panta 2. punktu,

tā kā:

IR PIEŅĒMUSI ŠO LĒMUMU.

1. pants

Lēmuma 2006/148/EK 2. panta 1. punkta pirmo daļu aizstāj ar šādu:

“1.   Profilaktiskās vakcinācijas plāns pret ļoti patogēno H5N1 apakštipa putnu gripu, kurā paredzēta vakcinācija līdz 2006. gada 30. jūnijam un kuru Francija iesniedza Komisijai 2006. gada 21. februārī (“profilaktiskās vakcinācijas plāns”), un tā 2006. gada 20. aprīļa grozījumi ir apstiprināti.”

2. pants

Adresāts

Šis lēmums ir adresēts Francijas Republikai.

Briselē, 2006. gada 27. jūnijā

Komisijas vārdā —

Komisijas loceklis

Markos KYPRIANOU

----

(1)OV L 10, 14.1.2006., 16. lpp.

(2)OV L 55, 25.2.2006., 51. lpp.

----

Tiesību akti, kas pieņemti saskaņā ar Līguma par Eiropas Savienību V sadaļu

----

PADOMES VIENOTĀ RĪCĪBA 2006/439/KĀDP

(2006. gada 27. jūnijs)

par Eiropas Savienības turpmāku ieguldījumu konflikta izšķiršanas procesā Gruzijā/Dienvidosetijā

EIROPAS SAVIENĪBAS PADOME,

ņemot vērā Līgumu par Eiropas Savienību un jo īpaši tā 14. pantu,

tā kā:

IR PIEŅĒMUSI ŠO VIENOTO RĪCĪBU.

1. pants

1.   Eiropas Savienība sniedz ieguldījumu, lai stiprinātu konflikta izšķiršanas procesu Dienvidosetijā.

2.   Šajā nolūkā Eiropas Savienība nodrošina ieguldījumu EDSO, lai finansētu AKK sanāksmes un citus mehānismus AKK sistēmā, AKK aizgādībā organizētu konferences, kā arī abiem sekretariātiem vienu gadu segtu noteiktas darbības izmaksas.

2. pants

Prezidentvalsts, kam palīdz Padomes ģenerālsekretārs/Augstais pārstāvis KĀDP jomā, ir atbildīga par šīs vienotās rīcības īstenošanu, lai sasniegtu 1. pantā izklāstītos mērķus.

3. pants

1.   Ar nosacījumu, ka tiek rīkotas regulāras AKK sanāksmes un izmantoti citi mehānismi AKK sistēmā, šajā vienotajā rīcībā paredzēto finansiālo atbalstu izmaksā 12 mēnešos no dienas, kad stājas spēkā finansēšanas nolīgums, kas jānoslēdz starp Komisiju un EDSO misiju Gruzijā. Gan Gruzijas, gan Dienvidosetijas pusei vajadzētu veikt ievērojamus centienus, lai sasniegtu faktiskus politiskus panākumus virzībā uz domstarpību pilnīgu un miermīlīgu izšķiršanu.

2.   Komisijai uztic uzdevumu kontrolēt un novērtēt ES finansiālā ieguldījuma īstenošanu, jo īpaši attiecībā uz 1. punktā izklāstītajiem nosacījumiem. Tālab Komisija ar EDSO misiju Gruzijā noslēdz finansēšanas nolīgumu par to, kā izmantot ES ieguldījumu, kas ir piešķīruma veidā. Komisija arī nodrošina piešķīruma pareizu izmantošanu 1. panta 2. punktā noteiktajiem mērķiem.

3.   EDSO misija Gruzijā ir atbildīga par misijas izdevumu atmaksāšanu, konferenču organizēšanu, kas noris AKK aizgādībā, un par pareizi veiktu ierīču iepirkšanu un nodošanu lietošanai. Finansēšanas nolīgumā būs izvirzīts noteikums, ka EDSO misija Gruzijā nodrošina atpazīstamību ES ieguldījumam projektā un sniedz Komisijai regulārus ziņojumus par projekta īstenošanu.

4.   Komisija cieši sadarbojas ar ESĪP Dienvidkaukāzā un ar EDSO misiju Gruzijā, lai pārraudzītu un novērtētu ES ieguldījuma ietekmi.

5.   Prezidentvalsts pakļautībā Komisija ar Padomes ģenerālsekretāra/Augstā pārstāvja KĀDP jomā palīdzību rakstiski ziņo Padomei par šīs vienotās rīcības īstenošanu. Šī informācija jo īpaši balstīsies uz regulāriem ziņojumiem, ko sniedz EDSO misija Gruzijā, kā noteikts 3. punktā.

4. pants

1.   Bāzes finansējums 1. panta 2. punktā norādītajam ES ieguldījumam ir EUR 140 000.

2.   To izdevumu pārvaldību, ko finansē no 1. punktā norādītās summas, veic saskaņā ar Eiropas Kopienas procedūrām un noteikumiem, ko piemēro Eiropas Savienības vispārējam budžetam, ar izņēmumu, ka iepriekšējais finansējums nepaliek Eiropas Kopienas īpašumā.

3.   Izdevumi ir kompensējami no 2006. gada 1. jūlija.

5. pants

1.   Šī vienotā rīcība stājas spēkā tās pieņemšanas dienā.

To piemēro no 2006. gada 1. jūlija līdz 2007. gada 30. jūnijam.

2.   Šo vienoto rīcību pārskata desmit mēnešus pēc tās stāšanās spēkā. Šajā sakarā ESĪP Dienvidkaukāzā, sadarbojoties ar Komisiju, izvērtē vajadzību pēc turpmāka atbalsta konflikta izšķiršanas procesam Gruzijā/Dienvidosetijā un, vajadzības gadījumā, sniedz ieteikumus Padomei.

6. pants

Šo vienoto rīcību publicē Eiropas Savienības Oficiālajā Vēstnesī.

Luksemburgā, 2006. gada 27. jūnijā

Padomes vārdā —

priekšsēdētājs

J. PRÖLL

----

(1)OV L 189, 21.7.2005., 69. lpp.

(2)OV L 49, 21.2.2006., 14. lpp.

----